da da da da da da da hu de en da de sv da en en da da en nl it hbs_lat da da da da sv da da sv en da sv en da en da es da da da da hu de en da de sv da en en da da en nl it hbs_lat da da da da sv da da sv en da sv en da en da en da da da de en da da da da da da sv da da da da da da da da en en da da sv nb nl sv da nb da sv en da ja da fr en sv da da en da en da da da da da da da nb da da nb da da nb da da da da ru de sv fr de sv es en es tr da
Sluseholmen - Dansk Arkitektur Center - DAC
I Sydhavnen ligger en kanalby med stærke hollandske referencer. Variationer i facadernes bearbejdning og højde afværger fornemmelsen af fremmedhed og ensarthed.
Ideen til byen på Sluseholmen kommer fra den hollandske arkitekt Sjoerd Soeters, som har brugt sine erfaringer fra den kunstigt anlagte boligø, Java-øen, i Amsterdam.
Og den hollandske inspiration er ikke til at tage fejl af: Kanaler tegner det overordnede princip i området. Vandet er det afgørende element – og broer, brygger og vandtrapper giver mulighed for at komme tæt på vandoverfladen og dyppe tæerne i vandet. Boligerne er mange steder bygget helt ud til kanalen, så husenes beboere kan træde direkte fra terrassen og ned i deres kanoer eller både.
På spidsen mod nord er Sluseholmen blevet udvidet med en ekstra lille halvø ud i havnen. På halvøen er det futuristiske højhus Metropolis tegnet af den London-baserede tegnestue Future Systems i samarbejde med den danske tegnestue Kasper Danielsen Arkitekter.
Otte kunstige øer og en historisk forbindelse
Kanalbyen er opført på otte kunstige øer med navne, der alle ender på holm, som for eksempel Askholm, Egholm og Kidholm. Husene ligger skulder ved skulder og danner et mønster af sammenhængende karreer med beskyttede gårdrum. Karrestrukturen trækker en historisk forbindelse til det gamle centrum af København, hvor samme struktur findes i bygningerne i Frederiksstaden ved Amalienborg og i Christianshavn, der er bygget i 1600- og 1700-tallet – i øvrigt også ud fra hollandsk inspiration.
Sjoerd Soeters og den danske tegnestue Arkitema lavede i samarbejde med Københavns Kommune og Københavns Havn den overordnede masterplan for Sluseholmen. Det dansk-hollandske makkerskab resulterede i et sæt arkitektoniske regler eller ‘dogmer’.
Dogmerne definerer retningslinjerne dels for den enkelte bygnings form – højde, facade, materiale og farver – dels for bygningernes sammenhæng i form af offentlige rum, broer, funktioner osv.
Et af dogmerne foreskriver for eksempel variation i bygningernes højde og etageantal. Et andet dogme fastslår at ‘husenes facader er individuelle ansigter mod det offentlige rum’. Altaner må derfor ikke hænge uden på facaderne som bokse, men skal være en integreret del af facaden på det enkelte hus.
Arkitekt Sjoerd Soeters har selv udtrykt ideen bag dogmerne således:
‘Hvor de fleste arkitekter er opsatte på at udvikle et individuelt udtryk, søger vi at etablere en harmonisk helhed ved at tage tråden op fra forrige århundrede, hvor man skabte arkitektur med varige kvaliteter. Ikke alle bygninger skal være vidundere’.
Mange arkitekter øger forskelligheden
Dogmerne i helhedsplanen udgør et samlende princip for Sluseholmen, og målet var et varieret kvarter, hvor bygningerne har hver deres individuelle særkende. For at skabe forskellighed i kanalbyen blev 25 forskellige tegnestuer sat til at udforme husene.
En tommelfingerregel var, at mindst fem tegnestuer skulle være involveret i hver karre. Boligerne er på 5-7 etager, og husenes form og størrelse afhænger af, om de vender mod havnen, kanalerne eller promenaderne. Ud mod de mindre kanaler er husene kun fire etager. Kanalerne og kajerne snor sig gennem området og gør Sluseholmen til et anderledes kvarter i København.
Soeters Van Eldonk Ponec architecten
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.